तानसेन
संगीत सम्राट तानसेन अकबर के अनमोल नवरत्नों में से एक थे। अपनी संगीत कला के रत्न थे। इस कारण उनका बड़ा सम्मान था। संगीत गायन के बिना ‍अकबर का दरबार सूना रहता था। तानसेन के ताऊ बाबा रामदास उच्च कोटि के संगीतकार थे। वह वृंदावन के स्वामी हरिदास के शिष्य थे। उन्हीं की प्रेरणा से बालक तानसेन ने बचपन से ही संगीत की शिक्षा पाई। स्वामी हरिदास के पास तानसेन ने बारह वर्ष की आयु तक संगीत की शिक्षा पाई। वहीं उन्होंने साहित्य एवं संगीत शास्त्र की शिक्षा प्राप्त की।
राजा मानसिंह तोमर संगीत एवं कला विश्वविद्यालय
राजा मानसिंह तोमर संगीत और कला विश्वविद्यालय, ग्वालियर, मध्य प्रदेश, भारत में स्थित एक राज्यीय विश्वविद्यालय है। इसे 2008 में मध्य प्रदेश सरकार द्वारा स्थापित किया गया था और इसका नाम महाराजा मानसिंह तोमर के नाम पर रखा गया है। विश्वविद्यालय संगीत, नृत्य, ललित कला और नाटक और रंगमंच में पाठ्यक्रम प्रदान करता है। इसमें 112 संबद्ध कॉलेज हैं।